ΑΙΤΗΣΗ ΜΗ ΑΥΤΟΜΑΤΗΣ ΜΕΤΑΦΟΡΑΣ ΜΗ ΔΙΑΧΩΡΙΖΟΜΕΝΩΝ ΠΙΣΤΩΣΕΩΝ ΑΠΟ ΤΟ ΟΙΚΟΝΟΜΙΚΟ ΕΤΟΣ 2001 ΣΤΟ ΟΙΚΟΝΟΜΙΚΟ ΕΤΟΣ 2002 - ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

(υποβληθείσα από την Επιτροπή)

1. Εισαγωγή

Οι πιστώσεις που είχαν εγγραφεί αρχικά στον προϋπολογισμό της Οικονομικής και Κοινωνικής Επιτροπής για τα άρθρα 200 (Μισθώματα) και 204 (Διευθέτηση των χώρων) για το έτος 2001 ήταν οι εξής:

>ΘΕΣΗ ΠIΝΑΚΑ>

Στο άρθρο 204 προβλέπονταν εργασίες διευθέτησης της εισόδου του κτηρίου Montoyer προκειμένου να βελτιωθεί ο χώρος υποδοχής και να διευκολυνθεί ο έλεγχος της εισόδου.

Για να καταστεί δυνατή ενδεχόμενη προπληρωμή της οφειλής του κτηρίου Belliard, συμπληρωματικές πιστώσεις ύψους 1.120.000 ευρώ ενεγράφησαν στο άρθρο 200, με μεταφορά εντός του κεφαλαίου 20.

Για τους λόγους που αναφέρονται στα σημεία 2 και 3 δεν ολοκληρώθηκαν ούτε η προπληρωμή ούτε το σχέδιο για το χώρο της εισόδου του κτηρίου Montoyer.

Συνεπώς, τέλη του 2001 ήταν διαθέσιμα τα ακόλουθα ποσά:

>ΘΕΣΗ ΠIΝΑΚΑ>

2. Αιτιολόγηση της μη αυτόματης μεταφοράς στο άρθρο 204 "Διευθέτηση των χώρων"

Οι πιστώσεις που προορίζονταν για την προσαρμογή και την αναδιαμόρφωση της εισόδου του κτηρίου Montoyer είχαν εγγραφεί στον προϋπολογισμό του 2001.

Μετά τα γεγονότα της 11ης Σεπτεμβρίου, χρειάστηκε να πραγματοποιηθούν σημαντικές τροποποιήσεις στο σχέδιο προκειμένου να συμπεριληφθούν οι απαιτήσεις ασφάλειας που αποφασίστηκαν σε διοργανικό επίπεδο. Τούτο είχε ως συνέπεια την σημαντική αύξηση των δαπανών και την καθυστέρηση των διαδικασιών. Δεν στάθηκε συνεπώς δυνατό να συμπληρωθούν έγκαιρα οι απαραίτητες διαδικασίες.

Τα γεγονότα της 11ης Σεπτεμβρίου κατέδειξαν την ανάγκη άμεσης βελτίωσης της ασφάλειας του κτηρίου Montoyer, και τούτο με ένα αποδεκτό κόστος χρησιμοποίησης.

Η αναδιαμόρφωση της εισόδου του κτηρίου Montoyer πρέπει συνεπώς να ολοκληρωθεί.

Επειδή οι διαθέσιμες πιστώσεις του άρθρου 204 το 2002 είναι πολύ περιορισμένες, απαιτείται η μεταφορά των μη χρησιμοποιηθεισών πιστώσεων του 2001 στο 2002.

3. Αιτιολόγηση της μη αυτόματης μεταφοράς στο άρθρο 200 "Μισθώματα"

Μόλις κατέστη σαφές ότι δεν θα χρησιμοποιηθούν οι πιστώσεις του άρθρου "Μισθώματα" του 2001, οι δύο επιτροπές (ΟΚΕ και ΕΤΠ) άρχισαν διαπραγματεύσεις με τον ιδιοκτήτη του κτηρίου Belliard προκειμένου να πραγματοποιηθεί, υπό ευνοϊκούς οικονομικούς όρους, προπληρωμή των εμφυτευτικών (περιορισμένης χρονικής ισχύος) αποζημιώσεων. Πράγματι, η ρήτρα που προέβλεπε αυτή την προπληρωμή, όπως αναφέρεται στο συμβόλαιο μίσθωσης, δεν έγινε αποδεκτή από το Ελεγκτικό Συνέδριο.

Οι διαπραγματεύσεις με τον ιδιοκτήτη δεν κατέστη δυνατό να ολοκληρωθούν πριν το τέλος του οικονομικού έτους 2001.

Λόγω της εξέλιξης που προβλέπεται στην κατηγορία V των δημοσιονομικών προοπτικών, είναι απαραίτητη η εξάντληση όλων των δυνατοτήτων προπληρωμής, σε οικονομικά αποδεκτούς όρους, των δαπανών που ισχύουν και για τα επόμενα οικονομικά έτη.

Για τους λόγους αυτούς, ζητείται η μεταφορά του διαθέσιμου ποσού στο άρθρο 200, προκειμένου να συνεχιστούν οι διαπραγματεύσεις με τον ιδιοκτήτη του κτηρίου Belliard για την επίτευξη προπληρωμής των εμφυτευτικών (περιορισμένης χρονικής ισχύος) αποζημιώσεων.

4. Συμπεράσματα

Για τους προαναφερθέντες λόγους, ζητείται από την αρμόδια για τον προϋπολογισμό αρχή να εκγρίνει την συνημμένη αίτηση μη αυτόματης μεταφοράς πιστώσεων.

ΓΕΝΙΚΟΣ ΠΡΟΥΠΟΛΟΓΙΣΜΟΣ ΤΗΣ ΕΥΡΩΠΑΙΚΗΣ ΕΝΩΣΗΣ

ΤΜΗΜΑ VI - ΟΙΚΟΝΟΜΙΚΗ ΚΑΙ ΚΟΙΝΩΝΙΚΗ ΕΠΙΤΡΟΠΗ

ΚΑΙ ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Πρόταση μεταφοράς πιστώσεων

Κατάσταση των πιστώσεων στις 31/12/2001

>ΘΕΣΗ ΠIΝΑΚΑ>